Kebnekaisen lento-onnettomuus

Kebnekaisen lento-onnettomuus 2012 tapahtui, kun Norjan kuninkaallisten ilmavoimien C-130J Super Hercules Siv joutui onnettomuuteen yhteispohjoismaisen Cold Response -sotaharjoituksen yhteydessä Kebnekaisen tunturialueella 15. maaliskuuta 2012. Kone oli matkalla Norjan Evenesistä Ruotsin Kiirunaan hakemaan ihmisiä. 17. maaliskuuta ilmoitettiin, että koneen osia on löydetty laajalta alueelta. Onnettomuuden syy on toistaiseksi tuntematon, mutta koneen tiedetään törmänneen Kebnekaisen rinteeseen ja luultavimmin räjähtäneen. Säätila onnettomuushetkellä oli erittäin huono, mikä vaikeutti myös etsintätoimia. Onnettomuuspaikalta löydettiin ruumiinosia, ja koneen koko viisihenkinen miehistö kuoli turmassa.

Koneen osia, muun muassa moottori, löydettiin runsaasti elokuussa 2014, kun jäätiköt olivat sulaneet hyvin pieniksi.Yle.fi.uutiset viitattu 15.8.2014

Lähteet

Luokka:Vuoden 2012 lento-onnettomuudet
Luokka:Kiirunan kunta
Luokka:Lento-onnettomuudet Ruotsissa